stanford-oval/wikipedia huggingface dataset:
Bis(2-kloorietyyli)
Ominaisuudet

Bis(2-kloorietyyli)etyyliamiini on huoneenlämmössä öljymäinen neste. Sen väri on läpinäkyvästä keltaiseen. Sen haju on heikko ja kalan hajua muistuttava. HN1 haihtuu hitaasti. Se on voimakas emäs. Palaessaan se vapauttaa typen ja kloorin oksideja sekä suolahappoa. Se reagoi voimakkaasti hapettimien ja happojen kanssa. HN1 reagoi kuparin, kupariyhdisteiden sekä raudan kanssa.
Myrkyllisyys

Bis(2-kloorietyyli)etyyliamiini ärsyttää voimakkaasti silmiä, ihoa ja limakalvoja. Se aiheuttaa myös ripulia. Se luokitellaan karsinogeeniksi. 10–100 ppm pitoisuus riittää aiheuttamaan pahanolon. Tappava annos on 1 500 mg/m3. Rotilla ja hiirillä tappava annos on muutamia kymmeniä milligrammoja kiloa kohden. Se on myrkyllisempää kuin tavallinen sinappikaasu, sillä se aiheuttaa pidempikestoisia vaikutuksia sekä syvempiä tuhoja. Sen vaikutus on myös nopeampi. Myrkytysoireet alkavat silmissä noin 1–2 tunnin aikana, muissa kohdissa pidemmän ajan päästä.
HN1:n myrkyllisyys perustuu sen reaktiivisuuteen elimistössä olevien proteiinien ja nukleiinihappojen kanssa. Se reagoi muun muassa DNA:n kanssa alkyloimalla guaniinia. Tämä estää DNA:n replikaation. Se voi reagoida myös RNA:n kanssa.
Altistuneet kohdat pitäisi saada huuhdottua muutaman minuutin aikana. Peseytymisessä voi käyttää laimeaa natriumhypokloriitti-liuosta. Varsinaista vastalääkettä ei ole.
Käyttö

Bis(2-kloorietyyli)etyyliamiinia voidaan käyttää taistelukaasuna. Se voidaan levittää joko aerosolina tai kaasuna. Aerosolina se saattaa pilata viljelmiä. Virallisten tietojen mukaan sitä ei ole koskaan käytetty aseena. HN1:a on käytetty myös syylien poistoon.
Borkou-Ennedi-Tibesti

Borkou-Ennedi-Tibesti eli BET oli yksi Tšadin hallinnollisista alueista, kunnes se vuoden 2008 hallintouudistuksessa jaettiin Borkoun, Tibestin ja Ennedin alueisiin. Se oli muodostettu aluehallinnon uudistuksessa 2002 entisen samannimisen prefektuurin tilalle. Borkou-Ennedi-Tibesti oli pinta-alaltaan yli 600 000 neliökilometriä, eli se oli suurin Tšadin alueista. Vuonna 2008 siellä oli 104 753 asukasta.
Alueen pääkaupunki oli Faya-Largeau. Se sijaitsee maan vuoristoisessa ja aavikkomaisessa pohjoisosassa Libyan, Sudanin ja Nigerin rajanaapurina. Tibestivuoristo on keskellä aluetta.
Bruno Boxström

Bruno Adalbert Boxström (24. maaliskuuta 1855 Leppävirta – 13. huhtikuuta 1921 Viipuri) oli suomalainen pedagogi.
Boxströmin vanhemmat olivat viskaali, tilanomistaja Joel Jakob Boxström ja Charlotta Vilhelmina Chrogelius. Hän pääsi ylioppilaaksi Jyväskylän alkeisopistosta 1872 ja valmistui filosofian kandidaatiksi Helsingin yliopistosta 1879.
Boxström toimi Sortavalan seminaarissa kasvatusopin, historian ja maantiedon lehtorina 1882–1917. Hän oli Sortavalan evankelisen seuran johtokunnan jäsen, ja puheenjohtaja hän toimi 1890–1921. Hän julkaisi lehtiä Kasvatusopillisia Sanomia 1893–1907 ja Kaikille 1908–1921.
Myös Boxströmin tytär Frigga Maria Honkapirtti toimi myöhemmin Sortavalan seminaarin lehtorina.
Julkaisuja

Kasvatusopillinen sielunoppi, 1900, 4. p. 1920
Kirjallisuutta

Paavo Ruotsalainen, Tulisieluinen Karjalan mies Bruno Boxström, Kuva ja sana, 1946
Jussi Isosaari, Bruno Boxström ja Sortavalan seminaarin kasvatusaineiden opetus 1882–1917, Jyväskylän kasvatusopillinen korkeakoulu : Jyväskylän yliopisto, 1964; 167 s. Sarja: Jyväskylä studies in education, psychology and social research, 0075-4625
Bukidnon

Bukidnonin sijainti
Bukidnon on Filippiinien Pohjois-Mindanaon alueella sijaitseva provinssi. Sen pääkaupunki on Malaybay. Provinssin naapureita ovat etelästä myötäpäivään Misamis Oriental, Agusan del Sur, Davao del Norte, Cotabato, Lanao del Sur ja Lanao del Norte. Sen väkiluku vuoden 2010 väestönlaskennassa oli 1 299 192.
Aiheesta muualla

Kuvia tai muita tiedostoja aiheesta Bukidnon Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Bukit Barisan Selatanin kansallispuisto

| --- | --- |
Sijainti:  Sumatra, Indonesia
Pinta-ala:  3 568 km²
| --- | --- |
Nimi alkuperäiskielellä:  Taman Nasional Bukit Barisan Selatan 
Tyyppi:  Indonesian kansallispuisto 
Perustettu:  1982
Luokitus:  UNESCOn maailmanperintöluettelokohde (d) (2004) 
muokkaa - muokkaa wikitekstiä - muokkaa Wikidataa
Bukit Barisan Selatanin kansallispuisto on kansallispuisto Indonesiassa Sumatran saaren eteläkärjessä. Vuonna 1982 perustettu kansallispuisto on laajuudeltaan 3 568 neliökilometriä. Se muodostaa Unescon maailmanperintöluettelon kohteen Sumatran trooppinen sademetsä yhdessä Gunung Leuserin ja Kerinci Seblatin kansallispuistojen kanssa.
Bukit Barisan Selatan on yksi niistä harvoista alueista, joilla vielä näkee uhanalaisia sumatralaisia eläimiä yhdessä. Puistossa elää sumatrantiikereitä, -norsuja ja -sarvikuonoja. Muita alueelta löytyviä uhanalaisia lajeja ovat esimerkiksi sumatrankaniini, merinahkakilpikonna, sumatrankäki ja malesiansinisieppo.
Metsän raivaaminen pelloksi on suuri uhka Bukit Barisan Selatanin kansallispuistolle: jo 20 prosenttia metsästä on raivattu laittomien viljelysten tieltä. Maailman luonnonsäätiön vuonna 2007 julkaisemassa raportissa käy ilmi, että kahvia viljellään laittomasti yli 450 neliökilometrin alueella kansallispuistossa. Siellä tuotettu kahvi menee eteenpäin sekoitettuna laillisiin kahvipapuihin ja myydään Bandar Lampungin satamassa monille kuuluisille kahvinvalmistajille, kuten Kraft Foodsille, Nestlélle, Lavazzalle ja Marubelle.
Aiheesta muualla

Sumatran sademetsät UNESCOn sivuilla (englanniksi) (ranskaksi)
Kartta kansallispuistosta (Arkistoitu – Internet Archive) (englanniksi)
Bruno Bini

| 0 | 1 | 2 |
| --- | --- | --- |

Henkilötiedot
Syntymäaika: 1. lokakuuta 1954 (ikä 70)
Syntymäpaikka: Orléans, Ranska
Seura
Seura:  Kiina (naiset)
Tehtävä: Päävalmentaja
Seurat
| Vuodet | Seura | O (M) |
| 1972–1973 1973–1974 1974–1975 1975–1976 1976–1979 1979–1981 |  AS Aix  AS Nancy  Tours FC  Arago Orléans  FC Meung-sur-Loire  FC Orléans |   |
Valmennusura
1993–1997 1997–2004 2007–2013 2015–:  Ranska U16 (naiset)  Ranska U19 (naiset)  Ranska (naiset)  Kiina (naiset)
 Seurajoukkueuran tilastot kattavat vain kansalliset sarjat.
Bruno Bini (s. 1. lokakuuta 1954) on ranskalainen jalkapallovalmentaja ja entinen keskikenttäpelaaja. Syyskuusta 2015 lähtien hän on toiminut Kiinan naisten jalkapallomaajoukkueen päävalmentajana.
Ura

Binin pelaajaura jäi suhteellisen vaatimattomaksi. Hän pelasi ammattilaistasolla vuosina 1972–1976 edustaen muun muassa Toursia ja Nancya. Hän jatkoi uraansa vielä amatööritasolla vuoteen 1981 saakka.
Pelaajauransa jälkeen Bini toimi Ranskan jalkapalloliiton palveluksessa tyttöjen maajoukkueiden valmennuksessa 1993–2004. Helmikuussa 2007 hän nousi Ranskan naisten jalkapallomaajoukkueen uudeksi päävalmentajaksi. Binin johdolla Ranska eteni historiallisesti puolivälieriin EM-kisoissa 2009. Kaksi vuotta myöhemmin Ranskan naiset tekivät historiaa MM-kisoissa 2011 etenemällä aina välieriin saakka. Historiallinen mitali jäi saamatta, kun Ruotsi oli pronssiottelussa vahvempi maalein 2–1. Sijoitus oli kuitenkin Ranskan historian paras. Lontoon olympialaisissa 2012 Ranskan kohtalona oli samoin jääminen neljänneksi, tällä kertaa pronssiottelussa tuli tappio Kanadalle. Binin johdolla Ranska selvisi kaikkiin naisten arvokisoihin ja vakiinnutti paikkansa naisjalkapallon kärjessä, vaikka mitali jäikin ottamatta. Bini päätti uransa Les Bleuesin peräsimessä EM-kisoihin 2013, joissa alkulohkonsa voittanut Ranska putosi puolivälierissä Tanskalle.
Syyskuussa 2015 Binistä tuli Kiinan naisten jalkapallomaajoukkueen päävalmentaja.
Meriitit

Naisten U19 Euroopan mestaruus: 2003
Naisten MM-neljäs: 2011
Naisten EM-puolivälierät (2): 2009, 2013
Benjamin Elon

Benjamin Elon
Benjamin ”Benny” Elon (hepr. ‏בנימין אלון‎‎; 10. marraskuuta 1954 Jerusalem – 5. toukokuuta 2017) oli israelilainen rabbi ja Kansallista unionia knessetissä edustanut poliitikko.
Elon valittiin knessetiin ensimmäisen kerran 1996. Hän oli Ariel Sharonin hallituksessa 2001–2004 matkailuministeri. Hän vastusti tiekarttana tunnettua rauhansuunnitelmaa.
Elon kuoli kurkkusyövän aiheuttamiin komplikaatioihin keväällä 2017.
Aiheesta muualla

Virallinen sivu
Elonin rauhansuunnitelma (Arkistoitu – Internet Archive)
Benjamin Dousa

| Benjamin Dousa |
| --- | --- |
 Dousa vuonna 2019.
Ruotsin kehitysapu- ja ulkomaankauppaministeri
 Kristerssonin hallitus 10. syyskuuta 2024–  
Edeltäjä:  Johan Forssell
Moderata Ungdomsförbundetin puheenjohtaja
 2016–2020  
Edeltäjä:  Rasmus Törnblom
Seuraaja:  Matilda Ekeblad
Henkilötiedot
Syntynyt: 5. joulukuuta 1992 (ikä 31)
Kansalaisuus:  ruotsalainen
Tiedot
Puolue:  Maltillinen kokoomus
Koulutus:  ekonomisti
Tutkinnot:  Tukholman kauppakorkeakoulu
Benjamin Dousa (s. 5. joulukuuta 1992) on ruotsalainen maltillisen kokoomuksen poliitikko ja Ruotsin nykyinen kehitysapu- ja ulkomaankauppaministeri syyskuusta 2024. Hän on kotoisin Kistasta ja valmistunut ekonomistiksi Tukholman kauppakorkeakoulusta. Vuosina 2016–2020 hän johti maltillisen kokoomuksen nuorisojärjestöä MUF:ia. Hän on toiminut myös oikeistolaisen ajatuspaja Timbron ja yritysten etujärjestö Företagarnan toimitusjohtajana.
Dousan isoisä pakeni Ruotsiin kommunistien hallitsemasta Tšekkoslovakiasta, minkä hän on kertonut vaikuttaneen vahvasti hänen sijoittumiseensa oikeistoon.
Dousa on nimennyt poliittiseksi esikuvakseen sosiaalidemokraattien Kjell-Olof Feldtin, joka valtiovarainministerinä toimiessaan 1983–1990 noudatti tiukkaa talouslinjaa ja ajoi läpi talousliberaaleja uudistuksia.
Aiheesta muualla

Kuvia tai muita tiedostoja aiheesta Benjamin Dousa Wikimedia Commonsissa
Benjamin Dousa Ruotsin hallituksen verkkosivuilla (ruotsiksi)
Bertelsmann

| Bertelsmann |
| --- | --- |

ISIN:  DE0005229900
Perustettu:  1835
Liikevaihto:   18,023 mrd. $ (2019)
Nettotulos:   1,091 mrd. $ (2019)
Henkilöstö:  126 000 (2019)
Kotisivu:  www.bertelsmann.com
Infobox OKVirheellinen NIMI-arvo: 
Bertelsmannin pääkonttoria Saksan Güterslohissa.
Bertelsmann on vuonna 1835 perustettu mediakonserni, jonka pääkonttori sijaitsee Saksan Güterslohissa. Yhtiö toimii 63 maassa ja sillä on yli 120 000 työntekijää. Vuonna 2019 yhtiön liikevaihto oli noin 18 miljardia euroa. Bertelsmannin tärkeimpiä tytäryrityksiä ovat televisio-, radio- ja ohjelmatuotantoyhtiö RTL Group, levy-yhtiö BMG ja newyorkilaiskustantamo Random House.
Bertelsmann omisti vuosina 2004–2008 levy-yhtiö Sony BMG Music Entertainmentin, kunnes myi osuutensa Sonylle.
Aiheesta muualla

Kuvia tai muita tiedostoja aiheesta Bertelsmann Wikimedia Commonsissa
Virallinen sivusto
Bembölen koulu

| Bembölen koulu> Bemböle skola |
| --- | --- |

Sijainti:  Järvenperä, Espoo
Tyyppi:  alakoulu
Perustettu:  1923
Lakkautettu:  2022
Luokat:  1–4 (peruskoulu)
Bembölen koulu (ruots. Bemböle skola) on rakennustaiteellisesti arvokas koulurakennus Järvenperässä Keski-Espoossa historiallisen Kuninkaantien varrella. Sen arkkitehtuurissa on piirteitä 1920-luvun klassismista ja ruotsalaisesta barokkityylistä. Koulun tiloissa toimi ruotsinkielinen peruskoulu kesäkuuhun 2022 saakka, ja tämän jälkeen koulu lakkautettiin.
Bembölen koulu valmistui vuonna 1923, ja se aloitti uuden vaiheen Espoon koulurakentamisessa. Punatiilinen ja kaksikerroksinen koulu oli aikoinaan Espoon näyttävin julkinen rakennus keskiaikaisen kivikirkon ohella. Koulun suunnitteli arkkitehtitoimisto Borg–Sirén–Åberg.
Klassismia edustavat muun muassa korkeat pilasterit pääsisäänkäynnin molemmin puolin. Ruotsalaista barokkityyliä edustavat lanterniinikatto, massiiviset seinäpinnat ja korostettu toinen kerros. Myös pyörökaariset portaalit kuuluvat barokin tyylilajiin.
Bembölen koulu rakennettiin Makasin päärakennuksen paikalle; Makas oli yksi Bembölen kantataloista.
Kirjallisuutta

Johansson, Ulf (toim.): Mer än en skola: Bemböle skola i 99 år.  Esbo:  Esbo hembygdsförening, 2023.  ISBN 978-952-99191-8-5.
Aiheesta muualla

Bemböle skola. (Arkistoitu – Internet Archive) Suomi.fi.
Bemböle Cassettes

| Bemböle Cassettes |
| --- | --- |
Perustettu:  1997
Perustajat:  Grand Mogul
Tilanne:  itsenäinen
Tyylilajit:  hiphop, punk, kokeellinen musiikki, elektroninen musiikki
Kotimaa:  Suomi
Sijainti:  Espoo
Infobox OKNimi-testi OK: 
Bemböle Cassettes on suomalainen levy-yhtiö, joka keskittyy hiphoppiin ja punkiin sekä kokeelliseen ja elektroniseen musiikkiin. Yhtiö julkaisee nimensä mukaisesti pääosin kasetteja, mutta se on julkaissut myös joitain CD-levyjä ja 7" singlejä.
Bemböle Cassettes julkaisee BMXT! eli Bemböle Mixtape -nimisiä mixtape-kasetteja, joilla esiintyy suurin osa yhtiön rap-artisteista. Yhtiön kasetit ovat yltäneet The Funkiest -levykaupan myydyimpien kotimaisten levyjen listalle, esimerkiksi BMXT 5 -mixtape oli vuoden 2015 4. myydyin ja Hirmun ja Skelen H.I.T.S. 2 vuoden 2014 10. myydyin kotimainen äänite.
Levy-yhtiön artisteja

Hopeajärvi
Kanttoripoika
Jyrki Nissinen
Nunton
Re-Clip
Seksihullut
Silmälappu-Steve
Skeletoni
Aiheesta muualla

Bemböle Cassettesin kotisivu (Arkistoitu – Internet Archive) (offline)
Bemböle Cassettes Facebookissa
Bemböle Cassettes Discogs-sivustolla
Bemböle Cassettes Rate Your Music -sivustolla
Burusera

Käytettyjen alushousujen myyntiautomaatti japanissa vuonna 2009
Burusera (jap. ブルセラ, "bloomer sailor") on Japanissa yleinenselvennä seksuaalisen fetisismin muoto, jonka kohteena ovat merimieskoulupukua ("sailor fuku") käyttävät nuoret tytöt ja näiden alushousut ("bloomers"). Japanissa myydään monia lehtiä, jotka on omistettu aiheelle. Jotkin tällaisia lehtiä myyvät kaupat myyvät myös käytettyjä koulupukuja ja alushousuja. Alushousut maksavat sitä enemmän mitä kauemmin niitä on käytetty, ja erityisen haluttuja ovat alushousut, joissa on eritetahroja. 1990-luvulla oli jopa myyntiautomaatteja, joista saattoi ostaa käytettyjä tyttöjen alushousuja. Ne kuitenkin kiellettiin lain nojalla.
Caio Júnior

Luiz Carlos Saroli (8. maaliskuuta 1965 Cascavel, Brasilia – 28. marraskuuta 2016 La Uníon, Kolumbia) oli brasilialainen jalkapalloilija ja jalkapallovalmentaja. Hänet tunnettiin nimillä Caio Júnior ja Caio Jr. Viimeinen seura, jonka managerina hän toimi, oli Chapecoense. Caio Júnior kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Caio Júnior
Bukit Timah (alue)

Bukit Timahin sijanti Singaporen kartalla
Kuva Bukit Timahista
Bukit Timah (kiin. 武吉知马, tamiliksi க்கித் திமா) on yksi Singaporen alueista (engl. urban planning area). Se sijaitsee Keskisellä suuralueella Keski-Singaporessa. Bukit Timah rajoittuu pohjoisessa Central Water Catchmentiin, luoteessa Bukit Panjangiin, lännessä Bukit Batokiin, lounassa Clementiin, etelässä Queenstowniin ja idässä Tangliniin ja Novenaan. Alue on nimetty Singaporen korkeimman kohdan Bukit Timahin mukaan. Bukit Timah on tunnettu kalliina asuinalueena. Alueella on myös paljon kouluja, jotka on arvioitu Singaporen parhaimmiksi. Bukit Timahissa on muun muassa kasvitieteellinen puutarha Botanic Gardens.
asukasluku vuoden 2010 väestölaskennassa oli 70 314 ja vuoden 2015 ennusteessa 74 470. Alueen pinta-ala on 17,53 km2.
Aluejako

Bukit Timah jaetaan kahdeksaan osa-alueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| Anak Bukit | 21 990 | 2,77 |
| Coronation Road | 6 170 | 1,43 |
| Farrer Court | 4 680 | 0,56 |
| Hillcrest | 8 810 | 2,63 |
| Holland Road | 10 280 | 3,39 |
| Leedon Park | 6 260 | 2,05 |
| Swiss Club | 5 550 | 3,47 |
| Ulu Pandan | 10 730 | 1,23 |

Bukit Timah Road
Aiheesta muualla

Kuvia tai muita tiedostoja aiheesta Bukit Timah (alue) Wikimedia Commonsissa
Black ’n Blue (albumi)

| Black 'n Blue Black 'n Blue |
| --- | --- | --- |

Studioalbumin tiedot
 Äänitetty : Dierks Studios-äänitysstudiolla Stommelnissa, Länsi-Saksassa maalis-huhtikuussa 1984.
 Julkaistu: Elokuussa 1984
 Formaatti: LP CD
 Tuottaja(t): Dieter Dierks
 Tyylilaji: Heavy metal
 Kesto: 40.07
 Levy-yhtiö: Geffen Records
Muut kannet

Black 'n Bluen muut julkaisut
|   | Black 'n Blue 1984 | Without Love 1985 |
Black 'n Blue on yhdysvaltalaisen heavy metal-yhtye Black 'n Bluen samanniminen debyyttialbumi vuodelta 1984. Albumin tuottajana toimi aiemmin saksalaisen Scorpions-yhtyeen maineeseen nostanut Dieter Dierks, ja se nauhoitettiin Dierksin omistamalla Dierks Studios-äänitysstudiolla Dierksin kotikaupungissa Stommelnissa, Länsi-Saksassa. Albumi julkaistiin vuoden 1984 elokuussa, ja sitä pidetään yleisesti yhtyeen parhaimpana studioalbumina sen rosoisemman heavy metal-tyylin vuoksi, sillä yhtyeen seuraavat studioalbumit olivat radioystävällisempää ja valtavirran musiikkiin helpommin sulautuvaa glam rockia, minkä vuoksi ne eivät olleet yhtyeelle debyyttialbumin kaltaisia menestyksiä.
Kappalelista

The Strong Will Rock – 4.02 (säv. , san. ja sov. Jaime St. James ja Tommy Thayer)
School of Hard Knocks – 4.00 (säv. , san. ja sov. Jaime St. James ja Tommy Thayer)
Autoblast – 3.52 (säv. , san. ja sov. Jaime St. James, Tommy Thayer ja Jeff Warner)
Hold On to 18 – 4.12 (säv. , san. ja sov. Jaime St. James ja Tommy Thayer)
Wicked Bitch – 4.16 (säv. , san. ja sov. Jaime St. James ja Tommy Thayer)
Action – 3.36 (säv. , san. ja sov. Brian Connoly, Steve Priest, Andy Scott ja Mike Tucker)
Show Me the Night – 4.00 (säv. , san. ja sov. Jaime St. James ja Tommy Thayer)
One For the Money – 4.18 (säv. , san. ja sov. Jaime St. James ja Tommy Thayer)
I'm the King – 3.42 (säv. , san. ja sov. Jaime St. James, Tommy Thayer ja Pete Holmes)
Chains Around Heaven – 3.58 (säv. , san. ja sov. Jaime St. James ja Tommy Thayer)
Kokoonpano

Jaime St. James – laulu
Tommy Thayer – soolo- ja rytmikitara,  taustalaulu
Jeff "Woop" Warner – soolo- ja rytmikitara, taustalaulu
Patrick Young – bassokitara, taustalaulu
Pete Holmes – rummut
Benjamin Booker

| Benjamin Booker |
| --- | --- |

Henkilötiedot
Syntynyt: 14. kesäkuuta 1989 Virginia Beach, Virginia, Yhdysvallat
Ammatti:  kitaristi, laulaja-lauluntekijä
Muusikko
Tyylilajit:  blues rock, punk blues
Soittimet:  kitara
Levy-yhtiöt:  ATO   Rough Trade
Aiheesta muualla
Kotisivut
  [ Muokkaa Wikidatassa ] [ ohje ]  
Benjamin Booker (s. 14. kesäkuuta 1989 Virginia Beach, Yhdysvallat) on yhdysvaltalainen muusikko.
Booker kasvoi Tampassa Floridassa ja opiskeli journalismia Floridan yliopistossa. Booker muutti New Orleansiin vuonna 2012 tekemään vapaaehtoistyötä AmeriCorpsilla. New Orleansissa hän aloitti oman musiikin tekemisen ja esiintymisen. ATO Records teki levytyssopimuksen Bookerin kanssa vuonna 2013.
Booker oli mukana Jack Whiten kiertueella vuonna 2014. Esikoisalbumi Benjamin Booker ilmestyi samana vuonna.
Diskografia > Albumit

Benjamin Booker (2014)
Witness (2017)
Diskografia > EP:t

Spotify Sessions (2014)
Aiheesta muualla

Kuvia tai muita tiedostoja aiheesta Benjamin Booker Wikimedia Commonsissa
Benjamin Bratt

| Benjamin Bratt |
| --- | --- |
 Benjamin Bratt vuonna 2010.
Henkilötiedot
Koko nimi:  Benjamin George Bratt
Syntynyt: 16. joulukuuta 1963 (ikä 60) San Francisco, Kalifornia
Kansalaisuus:   Yhdysvallat
Ammatti:  näyttelijä, tuottaja
Puoliso:  Talisa Soto (vih. 2002)
Lapset:  2
Näyttelijä
Aktiivisena:  1987 –
Merkittävät roolit:  “etsivä Ray Curtis” Kova laki “Eric Matthews” Miss Kovis “Juan Obregón” Traffic
Palkinnot
 ALMA-palkinto 1998, 1999, 2002, 2009 
Aiheesta muualla
IMDb 
Elonet
Benjamin George Bratt (s. 16. joulukuuta 1963 San Francisco, Kalifornia)  on yhdysvaltalainen näyttelijä.
Ura

Bratt opiskeli Kalifornian yliopistossa näytteleminen pääaineena, josta hän sai teatteritaiteen kandidaatin paperit.
Bratt tunnetaan parhaiten roolistaan etsivä Rey Curtiksena Kova laki -televisiosarjassa vuosina 1995–1999. Vuonna 1999 Bratt sai Emmy-ehdokkuuden roolistaan Kovassa laissa. Bratt tunnetaan myös rooleistaan elokuvissa Traffic ja Miss Kovis. Hän myös näytteli tohtoria ja gynekologia  Jake Reillya televisiosarjassa Rakkauden anatomia vuosina 2011-2013.
Yksityiselämä

Brattin äiti on perulainen. Brattilla on neljä sisarusta, joista yksi on veli Peter.
Bratt seurusteli Julia Robertsin kanssa vuosina 1997–2001. Vuonna 2002 Bratt meni naimisiin näyttelijä Talisa Soton kanssa. Parilla on kaksi lasta (s. 2002 ja 2005). Bratt asuu perheineen San Franciscossa.
Aiheesta muualla

Benjamin Bratt Internet Movie Databasessa. (englanniksi)
Benjamin Burnley

| Benjamin Burnley |
| --- | --- |

Henkilötiedot
Syntynyt: 10. maaliskuuta 1978 (ikä 46)
Ammatti:  Muusikko, lauluntekijä
Muusikko
Taiteilijanimi:  Ben Burnley Benjamin
Tyylilajit:  Post-grunge alternative metal alternative rock
Soittimet:  Kitara
Yhtyeet:  Epoch Plan 9 Breaking Benjamin
Levy-yhtiöt:  Hollywood Records
  [ Muokkaa Wikidatassa ] [ ohje ]  
Benjamin Jackson Burnley (s. 10. maaliskuuta 1978 Atlantic City, New Jersey) on yhdysvaltalainen laulaja.
Ura

Hänet tunnetaan Breaking Benjamin yhtyeen laulajana. Burnley soittaa myös kitaraa, jota hän on opetellut itse soittamaan. Hän on alkanut soittaa sitä 14-vuotiaasta lähtien kuuntelemalla Nirvanan Nevermindia. Ennen yhtyeensä perustamista Burnley soitti useissa kahviloissa nimellä Benjamin. Breaking Benjamin -nimen hän keksi ollessaan esiintymässä kahvilassa, jossa Burnley heitti mikrofonin lattialle Nirvanan kappaleen aikana. Kahvilan omistaja tuli lavalle sanoen "Thanks Benjamin for breaking my fucking mic'!", josta myös yhtyeen Breaking Benjamin sai nimensä.
Siviilissä

Burnley on hyvin kiinnostunut videopeleistä. Hän pitää mm. Halo 2 -pelistä. 3 hänen suurta mielipeliään ovat The Elder Scrolls IV: Oblivion, Call of Duty 4 ja Rainbow Six: Vegas. Hän myös fanittaa suuresti Hitman-videopelisarjaa. Burnley on tehnyt laulun Blow Me Away ihan Halo 2:ta varten, tämä laulu soi pelissä.
Burnleyllä on myös useita fobioita, joista hän kertonut pelkäävänsä muun muassa kissoja, autolla matkustamista ja lentämistä, jonka vuoksi heidän yhtyeensä tekee kiertueita vain Yhdysvalloissa ja Kanadassa. Vuonna 2016 kuitenkin bändi piti ensimmäisen kiertueensa Euroopassa.
Aiheesta muualla

Kuvia tai muita tiedostoja aiheesta Benjamin Burnley Wikimedia Commonsissa